
PËR PËRCAKTIMIN E AUTORITETIT KONTRAKTUES, PËR DHËNIEN ME KONCESION TË KASKADËS SË HIDROCETRALEVE NË LUMIN FAN I VOGËL, DHE PËR MIRATIMIN E BONUSIT, NË PROCEDURËN PËRZGJEDHËSE KONKURRUESE, QË I JEPET SHOQËRISË
 
 
Në mbështetje të nenit 100 të Kushtetutës dhe të neneve 5, pika 3, e 23,  pika 3, shkronja “b”, të ligjit nr.9663, datë 18.12.2006 “Për koncesionet”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave
  
VENDOSI: 
 
1. Autoriteti kontraktues për kryerjen e procedurave ligjore, për dhënien me koncesion, të formës “BOT” (ndërtim, operim dhe transferim), të kaskadës së hidrocentraleve në lumin Fan i Vogël është Ministria e Ekonomisë, Tregtisë dhe Energjetikës.

 
2. Miratimin e bonusit prej 2 përqindësh të pikëve, për rezultatin teknik e financiar, në procedurën konkurruese përzgjedhëse (propozim i pakërkuar), që i jepet shoqërisë “AS ENERGJY” sh.p.k.  
3. Ministria e Ekonomisë, Tregtisë dhe Energjetikës,  në procedurën konkurruese për dhënien me koncesion të kaskadës së hidrocentraleve në lumin Fan i Vogël, të kërkojë shprehje interesi dhe të pranojë oferta për të gjithë pjesën e lirë të skemës, ku përfshihet ndërtimi і këtij hidrocentrali. 
4. Ngarkohet  Ministria e Ekonomisë, Tregtisë dhe Energjetikës për zbatimin e këtij vendimi.
 Ky vendim hyn në fuqi pas botimit në Fletoren Zyrtare. 

